***Paslaugų*** viešojo pirkimo-pardavimo sutarties specialiosios dalies

Priedas Nr. 5

**SUSITARIMAS DĖL ASMENS DUOMENŲ TVARKYMO**

**BENDROJI DALIS**

**1. SĄVOKOS**

* 1. **Asmens duomenys** – Specialiojoje dalyje nurodyti asmens duomenys, kuriuos Duomenų valdytojas suteikia teisę tvarkyti Duomenų tvarkytojui Specialiojoje dalyje nustatytu tikslu ir terminu.
  2. **Duomenų tvarkytojas** – Specialiojoje dalyje nurodytas paslaugas teikiantis fizinis arba juridinis asmuo.
  3. **Duomenų valdytojas** – valstybės įmonė Registrų centras, veikiantis kaip duomenų valdytojas arba duomenų valdytoją, nurodytą Specialiojoje dalyje, atstovaujantis duomenų tvarkytojas.
  4. **JIRA** – programinis įrankis, skirtas projekto, produkto bei programinės įrangos kūrimo, priežiūros užduotims ir resursams valdyti.
  5. **Konfidencialumo pasižadėjimas** – Duomenų valdytojo nustatytos formos pasižadėjimas saugoti valstybės įmonės Registrų centro tvarkomų duomenų paslaptį ir laikytis duomenų saugos reikalavimų, kurį pasirašo Duomenų tvarkytojo įgalioti asmenys, prieš pradedant tvarkyti asmens duomenis.
  6. **Reglamentas** **(ES) 2016/679** – 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
  7. **Paslaugų teikimo sutartis** – Specialiojoje dalyje nurodyta tarp Paslaugos teikėjo ir Paslaugos gavėjo pasirašyta sutartis dėl paslaugų teikimo, kurios pagrindu yra sudarytas Susitarimas, kaip sudėtinė jos dalis.
  8. **Paslaugos gavėjas** – valstybės įmonė Registrų centras.
  9. **Paslaugos teikėjas** – Specialiojoje dalyje nurodytas paslaugas teikiantis fizinis arba juridinis asmuo.
  10. **Susitarimas** – sudėtinė Paslaugų teikimo sutarties dalis, sudaryta iš Bendrosios ir Specialios dalies, kuriame vadovaujantis Reglamento (ES) 2016/679 28 straipsniu, nustatomos  duomenų valdytojo ir duomenų tvarkytojo teisės bei pareigos, duomenų valdytojo vardu tvarkant asmens duomenis.
  11. **Bendroji dalis** – Susitarimo dalis, kuri nustato bendrąsias asmens duomenų tvarkymo sąlygas, taikomas Susitarimo Šalims.
  12. **Specialioji dalis** – Susitarimo dalis, kurioje nustatomos konkrečiam Duomenų tvarkytojui taikomos specialios asmens duomenų tvarkymo sąlygos.
  13. **Šalys** – Duomenų valdytojas ir Duomenų tvarkytojas abu kartu.

1. **SUSITARIMO DALYKAS**

2.1. Duomenų valdytojas paveda Duomenų tvarkytojui tvarkyti asmens duomenis Susitarime nustatytomis sąlygomis.

1. **ŠALIŲ TEISĖS IR PAREIGOS**
   1. Duomenų valdytojas:
      1. privalo užtikrinti, kad asmens duomenų tvarkymas, kurį Duomenų tvarkytojui pavesta atlikti, turėtų teisinį pagrindą;
      2. be Susitarimu nustatytų nurodymų dėl asmens duomenų tvarkymo, turi teisę teikti dokumentais įformintus nurodymus viso asmens duomenų tvarkymo metu. Tokie nurodymai gali būti teikiami raštu Specialiosios dalies 2 punkte nurodytu Duomenų tvarkytojo buveinės adresu, arba elektroniniu paštu, arba registruojami JIRA (kai yra suteiktos prieigos teisės Duomenų tvarkytojo įgaliotiems asmenims);
      3. turi teisę papildomai ir (ar) kitomis nei 3.2.9 papunktyje nurodytomis priemonėmis patikrinti, kaip Duomenų tvarkytojas tvarko asmens duomenis ir (arba) vykdo savo įsipareigojimus pagal šį Susitarimą, toks patikrinimas gali būti atliekamas Šalims susitarus dėl patikrinimo apimties, būdo, kainos ir laiko. Duomenų valdytojas turi teisę papildomam patikrinimui atlikti pasitelkti nepriklausomą auditorių. Bet kuriuo atveju, jeigu Šalys susitaria dėl tokio papildomo patikrinimo, jis turės atitikti šiuos reikalavimus:
         1. patikrinimas privalo būti susijęs tik su asmens duomenų tvarkymu pagal Susitarimą;
         2. Duomenų valdytojas privalo informuoti Duomenų tvarkytoją apie pageidavimą atlikti papildomą patikrinimą per protingą laiką, kuris privalo būti ne trumpesnis nei 5 darbo dienos;
         3. papildomas patikrinimas turi būti atliekamas taip, kad netrukdytų įprastinei Duomenų tvarkytojo veiklai;
         4. tuo atveju, jei patikrinimo metu gali būti susipažinta su Duomenų tvarkytojo konfidencialia informacija, Duomenų tvarkytojui pareikalavus, Duomenų valdytojas įsipareigoja saugoti Duomenų tvarkytojo konfidencialią informaciją.
   2. Duomenų tvarkytojas:
      1. tvarko asmens duomenis pagal Duomenų valdytojo nurodymus, išdėstytus Susitarime, ir kitus raštu (įskaitant elektronine forma) Duomenų valdytojo įformintus nurodymus, išskyrus atvejus, kai duomenis tvarkyti reikalaujama pagal Europos Sąjungos ar jos valstybės narės teisės aktus, kurie yra taikomi Duomenų tvarkytojui (tokiais atvejais Duomenų tvarkytojas informuoja Duomenų valdytoją apie šiuos reikalavimus, išskyrus atvejus, kai teisės aktais draudžiama minėtą informaciją pateikti dėl svarbaus viešojo intereso);
      2. užtikrina, kad asmens duomenis tvarkyti įgalioti asmenys būtų įsipareigoję užtikrinti konfidencialumą ir būtų pasirašę Registrų centro pateiktos formos Konfidencialumo pasižadėjimą;
      3. imasi visų priemonių, kurių reikalaujama pagal Reglamento (ES) 2016/679 32 straipsnį, t. y. techninėmis ir organizacinėmis priemonėmis užtikrina Duomenų valdytojo vardu tvarkomų asmens duomenų saugą, konfidencialumą, vientisumą ir prieinamumą, apsaugą nuo netyčinio arba neteisėto sunaikinimo, praradimo, pakeitimo, atskleidimo be leidimo ar neteisėtos prieigos prie jų ir nuo bet kokio kito neteisėto tvarkymo, taip pat saugų duomenų perdavimą kompiuteriniais tinklais. Saugumo priemonės, kurias privalo įgyvendinti Duomenų tvarkytojas, nurodytos Susitarimo Specialiosios dalies 6 punkte „Nurodymai dėl asmens duomenų tvarkymo saugumo“, o taip pat, priklausomai nuo jų tinkamumo pagal asmens duomenų tvarkymo pobūdį, įskaitant bet neapsiribojant, saugumo priemonės turi būti šios:
         1. asmens duomenų pseudonimizavimas ir (ar) šifravimas;
         2. galimybė užtikrinti nuolatinį duomenų tvarkymo sistemų ir paslaugų konfidencialumą, vientisumą, prieinamumą ir atsparumą;
         3. galimybė laiku atkurti prieinamumą ir prieigą prie asmens duomenų, įvykus fiziniam ar techniniam incidentui;
         4. techninių ir organizacinių priemonių, užtikrinančių duomenų tvarkymo saugumą, reguliaraus testavimo, tikrinimo ir įvertinimo procesas;
      4. užtikrina, kad konkrečiai duomenų tvarkymo veiklai Duomenų valdytojo vardu atlikti pasitelks pagalbinį duomenų tvarkytoją tik turėdamas Specialiojoje dalyje įvardintą Duomenų valdytojo leidimą, o pasitelktam pagalbiniam duomenų tvarkytojui bus nustatytos tos pačios duomenų apsaugos prievolės, nurodytos šiame Susitarime;
      5. atsižvelgdamas į duomenų tvarkymo pobūdį, padeda Duomenų valdytojui taikydamas tinkamas technines ir organizacines priemones, kiek tai įmanoma, kad būtų įvykdyta Duomenų valdytojo prievolė atsakyti į prašymus pasinaudoti Reglamente (ES) 2016/679 nustatytomis duomenų subjekto teisėmis. Jeigu Duomenų tvarkytojas gauna duomenų subjekto prašymą dėl Reglamento (ES) 2016/679 12-22 straipsniuose nustatytų duomenų subjekto teisių įgyvendinimo, privalo šį prašymą nedelsiant, bet ne vėliau kaip per 3 darbo dienas persiųsti Duomenų valdytojui elektroniniu paštu nurodytu Specialiosios dalies 7 punkte;
      6. padeda Duomenų valdytojui užtikrinti Reglamento (ES) 2016/679 32–36 straipsniuose nustatytų prievolių laikymąsi, atsižvelgdamas į duomenų tvarkymo pobūdį ir turimą informaciją:
         1. ne vėliau kaip per 24 valandas nuo asmens duomenų saugumo pažeidimo paaiškėjimo momento raštu Specialiosios dalies 7 punkte nurodytais adresais, informuoja Duomenų valdytoją apie įvykusį tvarkomų asmens duomenų saugumo pažeidimą ir pateikia pranešimą, jame nurodydamas Reglamento (ES) 2016/679 33 straipsnio 3 dalyje išvardytą informaciją bei imasi priemonių pažeidimui nedelsiant sustabdyti ir užkertančių kelią tolesnei žalai dėl įvykusio asmens duomenų saugumo pažeidimo bei mažinančių įvykusio asmens duomenų saugumo pažeidimo padarinius. Jeigu visos informacijos neįmanoma pateikti tuo pačiu metu, informacija toliau nedelsiant turi būti teikiama etapais. Duomenų valdytojo prašymu per nurodytą laikotarpį Duomenų tvarkytojas pateikia papildomą informaciją, reikalingą Duomenų valdytojui vertinant asmens duomenų saugumo pažeidimo aplinkybes, įskaitant, bet neapsiribojant, Duomenų tvarkytojo asmens duomenų saugumo pažeidimų žurnalo išrašą;
         2. gavęs Duomenų valdytojo prašymą, per Duomenų valdytojo nurodytą terminą pateikia informaciją, kuri Duomenų valdytojui būtina atliekant poveikio duomenų apsaugai vertinimą, vadovaujantis Reglamento (ES) 2016/679 35 straipsniu, įskaitant informacijos pateikimą, kai Duomenų valdytojas priima sprendimą kreiptis į Valstybinę duomenų apsaugos inspekciją dėl išankstinių konsultacijų;
      7. užbaigęs teikti su duomenų tvarkymu susijusias paslaugas, atsižvelgdamas į asmens Duomenų valdytojo nurodymus, pateiktus Specialiojoje dalyje, ištrina arba grąžina Duomenų valdytojui visus asmens duomenis ir ištrina esamas jų kopijas, išskyrus atvejus, kai Europos Sąjungos ar Lietuvos Respublikos teisės aktai nustato Duomenų tvarkytojo pareigą asmens duomenis saugoti. Jei Duomenų tvarkytojui taikoma prievolė pagal teisės aktus saugoti asmens duomenis, Duomenų tvarkytojas, prieš pradėdamas tvarkyti asmens duomenis Duomenų valdytojo vardu, Specialiojoje dalyje privalo nurodyti jam taikomus teisės aktus, kuriais jis yra įpareigotas saugoti asmens duomenis;
      8. įsipareigoja nekopijuoti, neperkelti, nesaugoti ir kitaip netvarkyti asmens duomenų Duomenų tvarkytojo IT infrastruktūroje, kai pagal Duomenų valdytojo Specialiojoje dalyje pateiktus nurodymus nustatyta, kad asmens duomenys tvarkomi tik Duomenų valdytojo IT infrastruktūroje;
      9. įsipareigoja periodiškai savo iniciatyva ir sąskaita tikrinti, ar atitinkamos techninės ir organizacinės priemonės atitinka duomenų tvarkymo pobūdį, apimtį, kontekstą ir tikslus, o taip pat riziką, susijusią su duomenų tvarkymu, fizinių asmenų teisių ir laisvių atžvilgiu. Duomenų tvarkytojas šį tikrinimą gali atlikti pats arba pasitelkti nepriklausomą auditorių. Duomenų valdytojo rašytiniu prašymu tikrinimo ataskaitą arba jos ištrauką, Duomenų tvarkytojas privalo pateikti Duomenų valdytojui;
      10. jei Duomenų valdytojas nenurodo Susitarime arba vėliau nepateikia dokumentais pagrįstų nurodymų dėl asmens duomenų perdavimo į trečiąją valstybę ar tarptautinėms organizacijoms, Duomenų tvarkytojas neturi teisės atlikti tokį perdavimą pagal šį Susitarimą, išskyrus, jei asmens duomenis trečiosioms valstybėms ar tarptautinėms organizacijoms reikia perduoti pagal Europos Sąjungos ar jos valstybės narės teisės aktus, kurių turi laikytis Duomenų tvarkytojas, nors Duomenų valdytojas nedavė nurodymų Duomenų tvarkytojui tai atlikti. Tokiu atveju, apie šį teisinį reikalavimą Duomenų tvarkytojas informuoja Duomenų valdytoją, Specialiojoje dalyje nurodydamas jam taikomus teisės aktus, kuriais jis yra įpareigotas perduoti asmens duomenis į trečiąją valstybę ar tarptautinėms organizacijoms, nebent tas teisės aktas draudžia perduoti tokią informaciją;
      11. turėdamas pagrįstų įrodymų, kad Duomenų valdytojo nurodymu gali būti pažeidžiami teisės aktai, turi teisę sustabdyti tokio nurodymo vykdymą prieš tai raštu Specialiosios dalies 7 punkte nurodytais adresais informavęs Duomenų valdytoją. Duomenų valdytojui įrodžius nurodymo atitiktį teisės aktams arba iš dalies jį pakeitus, nurodymas turi būti vykdomas.
2. **ATSAKOMYBĖ**
   1. Duomenų valdytojas yra atsakingas už tai, kad jo duodami nurodymai Duomenų tvarkytojui dėl asmens duomenų tvarkymo atitiktų Reglamento (ES) 2016/679 reikalavimus.
   2. Duomenų tvarkytojas yra atsakingas už tai, kad tvarkytų Duomenų valdytojo pateiktus asmens duomenis, laikydamasis šio Susitarimo ir Duomenų valdytojo nurodymų.
   3. Jei pasitelktas kitas duomenų tvarkytojas nevykdo arba netinkamai vykdo asmens duomenų apsaugos prievoles, Duomenų tvarkytojas išlieka visiškai atsakingas Duomenų valdytojui už pasitelkto kito duomenų tvarkytojo prievolių vykdymą.
   4. Susitarimo sąlygos neatleidžia Šalių nuo kitų pareigų, kurios joms taikomos pagal Reglamentą (ES) 2016/679 ar kitus teisės aktus.
3. **BAIGIAMOSIOS NUOSTATOS**
   1. Susitarimas įsigalioja nuo jo pasirašymo dienos ir galioja iki Paslaugų teikimo sutarties galiojimo dienos.
   2. Bet kokie nesutarimai ar ginčai, kylantys tarp Šalių dėl Susitarimo, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme pagal Duomenų valdytojo registruotos buveinės vietą, vadovaujantis Lietuvos Respublikoje galiojančiais įstatymais ar kitais teisės aktais.

**SUSITARIMAS DĖL ASMENS DUOMENŲ TVARKYMO**

**SPECIALIOJI DALIS**

1. **Duomenų valdytojas (Paslaugos gavėjas):**

Valstybės įmonė Registrų centras, juridinio asmens kodas 124110246, kurios registruota buveinė yra Studentų g. 39, Vilnius, telefono ryšio numeris +370 5 268 8262, elektroninio pašto adresas info@registrucentras.lt

1. **Duomenų tvarkytojas (Paslaugos teikėjas):**

*[įrašyti pavadinimą, kodą, buveinės adresą, telefono ryšio numerį ir elektroninio pašto adresą; jeigu Duomenų tvarkytojas fizinis asmuo – vardą ir pavardę, individualios veiklos pažymėjimo arba verslo liudijimo numerį, gyvenamosios vietos adresą, telefono ryšio numerį ir elektroninio pašto adresą]*

1. **Paslaugų teikimo sutartis:**

Juridinių asmenų registro elektroninės paslaugos (JAREP) vystymo ir priežiūros paslaugų viešojo pirkimo-pardavimo sutartis.

1. **Nuostatos apie asmens duomenų tvarkymą:**

|  |  |
| --- | --- |
| Asmens duomenų tvarkymo tikslas | Juridinių asmenų registro elektroninės paslaugos (JAREP) vystymas ir priežiūra |
| Asmens duomenų tvarkymo pobūdis ir duomenų tvarkymo operacijos | Pobūdis – sukurto produkto testavimas ir asmens duomenų perkėlimas, operacijos – duomenų įrašymas, trynima, keitimas, perkėlimas. |
| Asmens duomenų subjektų kategorijos | Juridinio asmens, filialo atstovybės valdymo organų narys ar pirmininkas; administravimo organo narys; dalyvis, prokuristas, nemokumo administratorius, likvidatorius; likvidacinės komisijos narys ar pirmininkas; laikinasis administratorius; nemokumo administratorius; specialusis administratorius; asmuo - frančizės ar subfrančizės sutarties šalis; asmuo – įmonės pirkimo-pardavimo, dovanojimo ar nuomos sutarties šalis; turto arba palikimo administratorius; uždarosios akcinės bendrovės ar akcinės bendrovės stebėtojų tarybos narys ar pirmininkas bei vienintelis akcininkas; mažosios bendrijos atstovas; ūkinės bendrijos tikrasis narys; Europos bendrovės priežiūros ar administravimo organo narys; Europos kooperatinės bendrovės priežiūros ar administravimo organo narys; Europos ekonominių interesų grupės narys; Europos teritorinio bendradarbiavimo grupės narys; asmuo, veikiantis religinės bendruomenės vardu; finansų įstaigos laikinasis administratorius ar laikinasis atstovas; užsienio juridinio asmens ar kitos organizacijos filialo ar atstovybės steigėjo valdymo organo narys; kooperatinės bendrovės stebėtojų tarybos narys ar pirmininkas; paskolų komiteto narys; revizijos komiteto narys (revizorius); advokatų profesinės bendrijos dalyvis; privačių detektyvų bendrijos dalyvis; individualios įmonės savininkas; šeimynos dalyvis; juridinio asmens atstovas; notaras, patvirtinęs Registro tvarkytojui teikiamų duomenų tikrumą ir steigimo dokumentų atitiktį įstatymų reikalavimams (notaro vardas, pavardė, notarų biuras, notarinio registro numeris, notarinio veiksmo atlikimo data); juridinio asmens steigėjas |
| Tvarkomų asmens duomenų rūšys |  |
| Asmens duomenys tvarkomi vadovaujantis 2023 m. lapkričio 12 d. Lietuvos Respublikos Vyriausybės nutarimo Nr. 1407 „Dėl Juridinių asmenų registro nuostatų patvirtinimo“ patvirtintais nuostatais kaupiami šie duomenys apie Juridinių asmenų registre nurodomus fizinius asmenis – vardas, pavardė, asmens kodas, korespondencijos adresas (kai fizinio asmens duomenys gaunami per Registrų sąveikos sistemą, korespondencijos adresas pateikiamas, jeigu šis duomuo yra nurodytas), mirties data; apie užsienio fizinį asmenį papildomai kaupiama gimimo data (jeigu pagal užsienio valstybės teisės aktus nesuteikiamas asmens kodas, nurodoma tik gimimo data) ir valstybės, kuri išdavė asmens dokumentus, pavadinimas (išskyrus atvejus, kai fizinio asmens duomenys gaunami per Registrų sąveikos sistemą) . Papildomai asmenims nurodomi šie duomenys:   * apie juridinio asmens, filialo ar atstovybės valdymo organų narius, administravimo organo narius – jų įgaliojimų pradžios (paskyrimo, išrinkimo ar kita įstatyme, juridinio asmens organo sprendime, sutartyje nustatyta data, nuo kurios pradedama eiti pareigas) ir įgaliojimų pabaigos datos; * apie juridinio asmens valdymo organų narius ir juridinio asmens dalyvius – jų teisių ribos, terminas, kuriam nustatytos teisių ribos; * apie prokuristą – prokūros rūšis, prokūros įregistravimo Įgaliojimų registre, galiojimo sustabdymo, galiojimo sustabdymo panaikinimo ir prokūros išregistravimo iš Įgaliojimų registro datos); * apie nemokumo administratorių bankrutuojančiam ar likviduojamam dėl bankroto juridiniam asmeniui paskyrimo ir atstatydinimo datos; * apie likvidatorių, likvidacinės komisijos narį ar pirmininką - paskyrimo ir įgaliojimų pabaigos datos, likvidatoriaus ir likvidacinės komisijos pirmininko įgaliojimai, jeigu jie skiriasi nuo nustatytų įstatymuose ar juridinio asmens steigimo dokumentuose; * apie laikinąjį administratorių – kai juridinio asmens, jo savininko ar jį kontroliuojančio asmens atžvilgiu Lietuvos Respublikoje įgyvendinamos tarptautinės sankcijos, paskyrimo ir įgaliojimų pabaigos datos, teisių ribos; * apie nemokumo administratorių restruktūrizuojamam juridiniam asmeniui – paskyrimo ir atstatydinimo datos; * apie specialųjį administratorių, kuris perima padengtųjų obligacijų emitento užtikrinamojo turto valdymą - paskyrimo ir įgaliojimų pabaigos datos, duomenys apie jį; * apie frančizės ar subfrančizės sutarties šalį – fizinį asmenį – sutarties sudarymo, pakeitimo ir pabaigos datos, sutarties dalykas; * apie įmonės pirkimo-pardavimo, dovanojimo ar nuomos sutarties šalį – fizinį asmenį, sutarties sudarymo data, sutarties įregistravimo ir išregistravimo iš Nekilnojamojo turto registro datos; * apie juridinio asmens turto arba palikimo administratorių – vimo paskyrimo ir panaikinimo datos; * apie akcinės bendrovės ir uždarosios akcinės bendrovės stebėtojų tarybos narį ar pirmininką - išrinkimo ir įgaliojimų pabaigos datos, apie vienintelį akcininką - visų akcijų įgijimo data, visų ar dalies bendrovės akcijų perleidimo kitiems asmenims data; * apie mažosios bendrijos atstovą – jo paskyrimo ir įgaliojimų pabaigos datos; * apie ūkinės bendrijos tikrąjį narį – nurodant, kurie ar yra paskirti vykdyti Civilinio kodekso 2.67 straipsnyje ir 2.82 straipsnio 3 dalyje nustatytas valdymo organų pareigas, taip pat jo paskyrimo ir atšaukimo datos; * apie Europos bendrovės ir Europos kooperatinės bendrovės priežiūros ar administravimo organo narius ir pirmininką – išrinkimo ir įgaliojimų pabaigos datos, ; * apie Europos ekonominių interesų grupės narį – tapimo grupės nariu data, grupės nario atleidimo nuo atsakomybės už grupės skolas ir kitus įsipareigojimus, atsiradusius prieš priimant tą narį į grupę, faktas, jeigu tai nustatyta grupės steigimo sutartyje arba naujo nario priėmimo dokumente; * apie Europos teritorinio bendradarbiavimo grupės narį – tapimo grupės nariu data, narystės pabaigos data; * apie asmenį, turintį teisę tradicinės religinės bendruomenės ar bendrijos vardu sudaryti sandorius - jo teisių ribos, terminas, kuriam nustatytos teisių ribos; * apie finansų įstaigos laikinąjį administratorių ar laikinąjį atstovą veiklos priežiūrai – paskyrimo ir atšaukimo data; * apie užsienio juridinio asmens ar kitos organizacijos, įsteigusios filialą ar atstovybę, valdymo organo narį ar asmenį, turintį teisę steigėjo vardu sudaryti sandorius – jo įgaliojimų pradžios (paskyrimo, išrinkimo ar kita įstatyme, juridinio asmens organo sprendime, sutartyje nustatyta data, nuo kurios pradedama eiti pareigas), įgaliojimų pabaigos datos; * apie juridinio asmens atstovą – atstovo įgaliojimą patvirtinančius dokumentus, kontaktinį adresą ir telefono numerį, elektroninio pašto adresą * apie notarą – vardą, pavardę, notarų biurą, notarinio registro numerį, notarinio veiksmo atlikimo datą. |
| Asmens duomenų tvarkymo vieta | Duomenų tvarkytojo IT infrastruktūroje, adresu Studentų g. 39,  LT-08106 Vilnius |
| Asmens duomenų tvarkymo trukmė | Iki Juridinių asmenų registro elektroninės paslaugos (JAREP) vystymo ir priežiūros paslaugų viešojo pirkimo-pardavimo sutarties pabaigos |
| Leidimas pasitelkti kitą duomenų tvarkytoją, kuris bus pasitelkiamas po Susitarimo pasirašymo | Duomenų valdytojas suteikia Duomenų tvarkytojui bendrą rašytinį leidimą pasitelkti kitą duomenų tvarkytoją. Apie planuojamą pasitelkti kitą duomenų tvarkytoją, Duomenų valdytojas turi būti informuotas raštu Specialiosios dalies 7 punkte nurodytu adresu ne vėliau kaip prieš 10 darbo dienų iki planuojamo pasitelkimo, suteikiant Duomenų valdytojui galimybę prieštarauti tokiems pakeitimams iki atitinkamo (-ų) pagalbinio (-ų) duomenų tvarkytojo(-ų) pasitelkimo. Prieštaravimas pateikiamas raštu Duomenų tvarkytojui Specialiosios dalies 2 punkte nurodytais kontaktais (raštas siunčiamas paštu arba elektroniniu paštu). |
| Duomenų valdytojo nurodymai dėl asmens duomenų ištrynimo arba grąžinimo, pabaigus tvarkyti duomenis | Nutraukus paslaugų teikimą Duomenų tvarkytojui, kuris tvarkė asmens duomenis Duomenų valdytojo infrastruktūroje, nedelsiant (tą pačią dieną) panaikinama prieiga prie Duomenų valdytojo informacinių išteklių. |
| Duomenų tvarkytojo pareiškimai, pagrindžiami Europos Sąjungos ir (ar) Lietuvos Respublikos teisės aktais, dėl privalomo asmens duomenų saugojimo (jei toks taikomas Duomenų tvarkytojui) | ***Pildo*** *Paslaugos teikėjas (Duomenų tvarkytojas).* |
| Duomenų perdavimo į trečiąsias valstybes arba tarptautinėms organizacijoms sąlygos | Nebus perduodama |

1. **Informacija apie Susitarimo pasirašymo momentu pasitelktus kitus asmens duomenų tvarkytojus: *(pildo Paslaugos teikėjas (Duomenų tvarkytojas)***

|  |  |  |  |
| --- | --- | --- | --- |
| Pavadinimas, vardas, pavardė | Įmonės kodas / gimimo data arba individualios veiklos numeris | Buveinės adresas / gyvenamosios vietos adresas | Duomenų tvarkymo aprašymas |
|  |  |  |  |
|  |  |  |  |
|  |  |  |  |

1. **Nurodymai dėl asmens duomenų tvarkymo saugumo:**

|  |  |
| --- | --- |
| Duomenų tvarkymo saugumo priemonės | Duomenų tvarkytojas privalo laikytis Susitarimo dėl taikomų organizacinių ir techninių kibernetinio saugumo reikalavimų, kurie yra pateikti atskirame Paslaugų teikimo sutarties specialiosios dalies priede Nr. *[įrašyti]*. |

1. **Duomenų valdytojo kontaktai:**

|  |  |
| --- | --- |
| Pranešimas apie asmens duomenų saugumo pažeidimą | duomenusauga@registrucentras.lt |
| Prašymai dėl Reglamento (ES) 2016/679 12-22 straipsniuose nustatytų duomenų subjekto teisių įgyvendinimo | duomenusauga@registrucentras.lt |
| Pranešimas dėl leidimo pasitelkti pagalbinį duomenų tvarkytoją | **...**@registrucentras.lt ir info@registrucentras.lt  ***Pastaba\**** *produkto vadovo el. pašto adresas įrašomas tik prieš pasirašant Susitarimą, kai jau yra žinomas Paslaugos teikėjas* |
| Kiti klausimai | **...**@registrucentras ir info@registrucentras.lt  ***Pastaba\**** *produkto vadovo el. pašto adresas įrašomas tik prieš pasirašant Susitarimą, kai jau yra žinomas Paslaugos teikėjas* |